CELEX: 62011CN0472
Language: da
Date: 2011-09-16 00:00:00
Title: Sag C-472/11: Anmodning om præjudiciel afgørelse indgivet af Fővárosi Bíróság (Ungarn) den 16. september 2011 — Banif Plus Bank Zrt. mod Csipai Csaba og Csipai Viktória

17.12.2011   
            
            
               DA
            
            
               Den Europæiske Unions Tidende
            
            
               C 370/16
            
         Anmodning om præjudiciel afgørelse indgivet af Fővárosi Bíróság (Ungarn) den 16. september 2011 — Banif Plus Bank Zrt. mod Csipai Csaba og Csipai Viktória
   (Sag C-472/11)
   2011/C 370/26
   Processprog: ungarsk
   
      Den forelæggende ret
   
   Fővárosi Bíróság
   
      Parter i hovedsagen
   
   
      Sagsøger: Banif Plus Bank Zrt.
   
      Sagsøgt: Csipai Csaba og Csipai Viktória
   
      Præjudicielle spørgsmål
   
   
               1)
            
            
               Stemmer en national rets fremgangsmåde overens med bestemmelserne i artikel 7, stk. 1, i direktiv 93/13/EØF (1), hvis retten, når den konstaterer, at der foreligger et urimeligt kontraktvilkår, og parterne ikke har gjort dette forhold gældende, meddeler dem, at den anser den fjerde sætning i vilkår 29 i de almindelige vilkår i en låneaftale indgået mellem sagens parter, for ugyldigt? Ugyldigheden skyldes en overtrædelse af retsreglerne, nærmere bestemt (artikel) 1, (stk.) 1, litra c), og (artikel) 2, litra j), i regeringsdekret nr. 18/1999?
            
         
               2)
            
            
               Har retten i forbindelse med det første spørgsmål kompetence til at kræve, at sagens parter fremsætter bemærkninger vedrørende det nævnte kontraktvilkår, således at retsvirkningerne af det muligvis urimelige vilkår kan udledes, og målsætningerne i artikel 6, stk. 1, i direktiv 93/13 opfyldes?
            
         
               3)
            
            
               Har retten, under de ovenfor beskrevne omstændigheder, ved prøvelsen af et urimeligt kontraktvilkår kompetence til at undersøge ethvert kontraktvilkår, eller kan den kun undersøge de vilkår, hvorpå den part, der har kontraheret med forbrugeren, støtter sit krav?
            
         
      (1)  Rådets direktiv 93/13/EØF af 5.4.1993 om urimelige kontraktvilkår i forbrugeraftaler (EFT L 95, s. 29).